Roquetes suspèn el Tradicionàrius per l’augment de casos de coronavirus a l’Ebre.
description: El govern de Roquetes ha decidit suspendre l’edició d’enguany del Tradicionàrius, a causa de l’augment de casos de coronavirus a les Terres de l’Ebre. El regidor de Cultura, Sisco Ollé, ha explicat que ha estat una decisió dolorosa, després de 25 anys de celebrar el festival de música popular i tradicional de manera ininterrompuda. A més, també els ha dolgut per la feina feta per la promotora Túbal i tots els grups que ha tenien contractats per a l’edició d’enguany. De fet, la pandèmia ja havia obligat a reformular el Tradicionàrius, ja que l’Ajuntament i Túbal havien acordat que no es faria a l’hort de Cruells, sinó que es farien cercaviles de música tradicional i una festa diferent pels carrers i locals d’oci del municipi. Finalment, el pic de nous casos a Roquetes i al territori els ha obligat a suspendre el Tradicionàrius. De cara l’edició de l’any que ve, l’Ajuntament de Roquetes espera tirar endavant el Tradicionàrius 2021, tot esperant que la pandèmia de la covid-19 estiga més controlada, i que tothom puga recuperar una mínima normalitat. De fet, Ollé ha recordat que el sector de la cultura és un dels més perjudicats per la pandèmia.
source: La Marfanta
date: 20/08/2020
language: Català
type: video/mp4